**Færdigheds- og vidensmål fra ”Forenklede Fælles Mål”**

**Historie**

”Eleven kan forklare historiske forandringers påvirkning af samfund lokalt, regionalt og globalt”

”Eleven har viden om forandringer af samfund lokalt, regionalt og globalt”

”Eleven kan bruge kanonpunkter til at skabe historisk overblik og sammenhængsforståelse”

”Eleven har viden om kanonpunkter, hvilket konkret vil sige: *Den westfalske fred, stormen på Bastillen, Grundloven 1849, FNs verdenserklæring om Menneskerettigheder, Murens fald, 11. september 2001*

**Samfundsfag**

”Eleven har viden om – og kan identificere – demokrati og andre styreformer”

”Eleven har viden om – og kan diskutere – demokrati og retsstat, fx grundloven”

”Eleven har viden om – og kan diskutere – mediers betydning for politik”

”Eleven har viden om – og kan diskutere dansk udenrigspolitik”

**Kristendomskundskab (3. trinforløb)**

***Hovedområdet Livsfilosofi og etik:***

- ”Etik fokuserer på spørgsmål om det gode liv.” Dette konkretiseres som: ”Hvad legitimer menneskerettighederne?”

***Hovedområdet Kristendom:***

- ”Kristendommens historie fokuserer på hovedtræk i kristendommens udvikling fra opkomst til i dag med særlig vægt på danske og vestlige forhold.” Dette konkretiseres som: ”.. så eleverne får en indgående indsigt i hovedpunkterne i kristendommens historie. I overbygningen erhverver eleverne sig fx viden om differentiering i såvel hovedretninger som mere sekteriske strømninger.”

***Hovedområdet Ikke-kristne religioner og andre livsopfattelser:***

 - ”Der arbejdes med et mindre udvalg af verdensreligioner og livsopfattelser med særlig betydning for danske forhold. Arbejdet omfatter indsigt i de valgte religioner og livsopfattelsers oprindelsessted, historiske udvikling, hoedindhold, udtryk og aktuelle udbredelse.”

**Projektets læringsmål og *tegnene på læring***

**At** eleven tilegner sig en grundlæggende historisk viden om religionsfrihedens tilblivelse og krænkelser af den i Europa:

 *- dvs. at gruppen i sit arbejde forholder sig nuanceret til at religionsfrihed ikke er en historisk selvfølge, men er blevet til i et udviklingsforløb i relation til bl.a. styreformen*

**At** eleven tilegner sig viden om menneskerettigheder og får en nuanceret forståelse af, hvad religionsfrihed indebærer af rettigheder og friheder:

 *- dvs. at gruppen i sit arbejde identificerer konkrete krænkelser af rettigheder og friheder, som følger af religionsfriheden*

 *- dvs. at eleven kan udtrykke konkrete menneskerettigheder og kan give flere eksempler på, hvad religionsfrihed konkret vil sige*

**At** eleven udbygger og kvalificerer det kendskab til diskrimination og krænkelser af religionsfriheden i Danmark og internationalt, som det har fået fra diverse medier og fra rygter:

 *- dvs. at gruppens arbejde stiller kritiske spørgsmålet til medierne, herunder til politikeres og organisationers formidling af danske og internationale krænkelser af religionsfriheden*

**At** eleven får et overblik over og viden om det væsentligste i verdens mest udbredte religioner og livsanskuelser, og herunder tilegner sig en viden om de væsentligste fraktioner indenfor den enkelte religioner/livsanskuelse

 *- dvs. at eleverne kan afdække og identificere religioner og de fraktioner, som indgår i de religiøse konflikter, som de bl.a. vælger at beskrive i deres opgave*

 *- dvs. at den enkelte elev efter filmen ”Om guder og mænd” kan identificere de tre religiøse grupperinger, som udgør filmens drama*

**At** eleven bevidstgøres om, hvad et sekulært samfund vil sige og forstår de skismaer og mulige krænkelser af religionsfriheden, som en hård sekularisme kan medfører i det offentlige rum, og evner at skelne mellem en normal religionsudøvelse og fanatisme/ekstremisme

 *- dvs. at gruppens arbejde identificerer den styreform, som findes, hvor konflikten foregår*

 *- dvs. at gruppens arbejde beskriver statens forhold til religion, hvor konflikten foregår*

 *-dvs. at eleven med egne ord kan udtrykke, hvad et sekulært samfund vil sige*

 *- dvs. at eleven med egne ord kan udtrykke, hvad ekstremisme er, og kan give eksempler på forskellen på almindelig religionsudøvelse og fanatisme*

**At** eleven fordyber sig i én aktuel problemstilling knyttet til religionsfrihed og bliver i stand til at forstå den og kunne beskrive den historisk, samfundsmæssigt og religiøst

 *- dvs. at eleverne i grupper på 2-3 i løbet af 6 lektioner er i stand til at beskrive, analysere og forsøge at vurdere en aktuel problematik vedrørende religionsfrihed (se elevopgave 1 og 2)*